‘‘मुझे छोड़कर मत जाओ परी।’’ समीर गिड़गिड़ा उठा। ‘‘मैं विवश हूं समीर। मेरा मस्‍तिष्‍क प्रोग्राम कर दिया गया है। मेरे क्रियाकलापों पर जाइगा से नियन्‍त्रण किया जा रहा है। जिस काल सुरंग से मैं पृथ्‍वी पर आयी थी, वह समय के उलटफेर के कारण बन्‍द होने वाली थी। ऐसा होने पर मेरा जाइगा वापस जाना असम्‍भव हो जाता और मेरे शोध का लाभ मेरे ग्रह को नहीं मिल पाता। इसीलिए मुझे तुरन्‍त वापस लौटने का आदेश मिला और मैं तुमसे अन्‍तिम विदा भी न ले सकी’’ परी की पलकों पर ठहरे आंसू हीरों की भांति झिलमिला उठें।